open-index/open-wikipedia-markdown huggingface dataset:
অপারন, আর্মেনিয়া

**অপারন** (Armenian: ), আর্মেনিয়ার নিগ ক্যান্টনে প্রদেশের একটি শহর এবং পৌরসভা। এটি আর্মেনিয়ার রাজধানী ইয়েরেভানর ৫০ কিলোমিটার উত্তর পশ্চিম অবস্থিত। ২০১১ সালের জনগণনা অনুসারে, অপারনের জনসংখ্যা ৬,৪৫১ ছিল এবং ২০১১ সালে জনসংখ্যা ৫,৩০০ মতন গিয়ে দাঁড়ায়।

## উৎপত্তি
সাধারণভাবে বিশ্বাস করা হয় যে, অপারনের নাম অপারঙ্কের আর্মেনীয় শব্দ থেকে এসেছে; যার অর্থ হল "রাজপ্রাসাদ"। যাহোক, ইতিহাস জুড়ে শহরটির বিভিন্ন নামে পরিচিত ছিল, যেমন, কাশঘ, পারজনাভার, অবরন এবং অবরন ভারীন। যদিও ১৯৩৫ সাল পর্যন্ত এটি বাশ অপারন (Բաշ Ապարան) নামে পরিচিত ছিল, অবশেষে 'অপারন' নাম হয়।

## ভূগোল
থাম্ব|অপারনের চারপাশে প্রকৃতি

ঐতিহাসিকভাবে, অপারন, আর্মেনিয়া রাজ্যের আইরারাত প্রদেশের নিগ ক্যান্টনে অবস্থিত।

আধুনিক শহর অপারন পর্বতমালার পূর্বাঞ্চলীয় উপকূলে অবস্থিত এবং কাসঘ নদীর উপকূলে মাউন্ট আরাগ্যাটসের উত্তরাঞ্চলীয় ঢালগুলোতে অবস্থিত, যা সমুদ্রতল থেকে ১৮৮০ মিটার উচ্চতায় অবস্থিত। শহরটি ইয়েরেভানের ৪২ কিলোমিটার উত্তরে রাস্তার দূরত্ব এবং আর্মেনিয়ার প্রধান উত্তর-দক্ষিণ রাস্তায় প্রাদেশিক রাজধানী আশতারাকের ৩২ কিলোমিটার উত্তরের রাস্তার দূরত্বে অবস্থিত।

শীতকালে আধা-শুষ্ক জলবায়ুর প্রভাবে অপারনে সাধারণত আল্পাইন জলবায়ু রয়েছে। শহর তুষারপাত শীতল এবং হালকা আর্দ্র গ্রীষ্ম দেখা যায়। গড় তাপমাত্রা শীতকালে প্রায় -৭ ডিগ্রি সেলসিয়াস এবং গ্রীষ্মে ১৮ ডিগ্রি সেলসিয়াস হয়ে থাকে। বার্ষিক বৃষ্টিপাত পরিমাণ ৪৫০-৬০০ মিলিমিটার মধ্যে হয়ে থাকে।

## জনসংখ্যার উপাত্ত
থাম্ব|ঊনবিংশতি শতাব্দীর ঈশ্বর চার্চের পবিত্র মা।
অপারনের বেশিরভাগ অধিবাসীরা ভ্যান, মুশ, আলশ্কার্ট এবং কারিন শহরগুলোর আর্মেনীয় অভিবাসীদের বংশধর, যারা প্রথম বিশ্বযুদ্ধের সময়ে আর্মেনিয়ার গণহত্যা থেকে পালিয়ে এসেছে।

বর্তমানে শহরটিতে প্রধানত আর্মেনীয় জনসংখ্যার একটি খুব ছোট (~ ১%) পন্টিক গ্রীক এবং কুর্দিদের সংখ্যালঘু আছে।

১৮৩১ সাল থেকে অপারনের জনসংখ্যা সময়সূচী এখানে রয়েছে।

জনসংখ্যার বিশাল সংখ্যাগরিষ্ঠ আর্মেনীয় অ্যাপোস্টোলিক চার্চের অন্তর্গত। গির্জার নিয়ন্ত্রক সংস্থা অশাকানের সেন্ট মেস্রপ মাশটস ক্যাথিড্রালের সাথে আরাগাতোটনের ডায়োসিস। পবিত্র ক্রস এবং ঈশ্বরের পবিত্র মন্ডলীর গির্জাগুলো যথাক্রমে পঞ্চম এবং ঊনবিংশতিতম শতাব্দীর থেকে এখনও পর্যন্ত এটি চলছে।

## পরিবহন
অপারন এম-৩ মোটরওয়েতে অবস্থিত, যা লোরি প্রদেশের পথে অপারনের মধ্য দিয়ে যাত্রা করে জর্জিয়ার রাজধানী তিবলিসি দিয়ে আর্মেনীয় রাজধানী ইয়েরেভানকে সংযুক্ত করে। আঞ্চলিক রাস্তাগুলো শহরে আশেপাশের গ্রামগুলোর পাশাপাশি শিরাক ও আর্মভীর প্রদেশগুলিকে সংযুক্ত করে।

## খেলা
আর্মেনিয়ার স্বাধীনতার পর দেশীয় ফুটবলের প্রতিযোগিতায় এফসি নিগ অপারন শহরের হয়ে প্রতিনিধিত্ব করে। তবে, অন্যান্য আর্মেনীয় ক্লাবগুলির মতো এটি ১৯৯৯ সালে আর্থিক সমস্যাগুলির কারণে বন্ধ হয়ে যায়। শহরে একটি ফুটবল প্রশিক্ষণ কেন্দ্র আর একটি ক্রীড়ার স্কুল আছে।

শীতকালীন খেলাধুলার জন্য অপারনে একটি প্রধান কেন্দ্র ছিল। স্কি লিফটের সাথে একটি স্কি রিসোর্ট সোভিয়েত দিনে শহরের কাছাকাছিতে কাজ করত। নিকট ভবিষ্যতে রিসোর্টটি পুনর্নির্মাণের পরিকল্পনা করা হয়েছে।

## তথ্যসূত্র

বিষয়শ্রেণী:আর্মেনিয়ার শহর
বিষয়শ্রেণী:২য় শতাব্দীতে প্রতিষ্ঠিত জনবহুল স্থান
নাদের আল-দাহাবি

thumb|
**নাদের দাহাবি** () একজন জর্দানীয় রাজনীতিবিদ, যিনি ২৫শে নভেম্বর ২০০৭ থেকে ১৪ই ডিসেম্বর ২০০৯ পর্যন্ত জর্দান এর প্রধানমন্ত্রী ছিলেন। ১৯৪৬ সালে জর্দানের রাজধানী আম্মানে তিনি জন্মগ্রহণ করেন। ২০০৭ সালে সংসদীয় নির্বাচনের পরের দিন তার পূর্বসূরি মারুফ আল-বাকহিত-এর পদত্যাগের পর তিনি প্রধানমন্ত্রীত্ব গ্রহণ করেন। ক্ষমতাসীন প্রার্থীরা তখনকার ইসলামপন্থী ও বিরোধী দলগুলোকে পরাজিত করে ক্ষমতায় আসে। ৯ই ডিসেম্বর ২০০৯ সালে তিনি এবং তার সরকার বাদশাহ দ্বিতীয় আবদুল্লাহর কাছে পদত্যাগ পত্র জমা দেন।

১৯৪৬ সালের ৭ই অক্টোবর আম্মানে জন্মগ্রহণকারী নাদের দাহাবি দুই পুত্র এবং এক কন্যার জনক। তার ভাই মুহাম্মদ যিনি সাবেক প্রধান জেনারেল ইন্টেলিজেন্স ডিরেক্টরেট ছিলেন, তিনি ২০১২ সালে ১৩ বছরের কারাদন্ডে দণ্ডিত হন।

## প্রাথমিক জীবন এবং শিক্ষা

দাহাবি ১৯৬৪ সালে আম্মানের আল হোসেন কলেজ থেকে স্নাতক পাশ করেন। তারপর তিনি রাজকীয় জর্দান বিমান বাহিনীতে যোগদান করেন। নাদের রাজকীয় জর্দান বিমানবা হিনীতে যোগদানের জন্য সফল হন এবং তাকে বৃত্তি দিয়ে গ্রীসে পাঠান হয় যেখানে তিনি ১৯৬৯ সালে হেলেনিক এয়ার ফোর্স অ্যাকাডেমি থেকে বৈমানিক প্রকৌশল বিষয়ে বিএসসি পাশ করেন। তার ক্লাসে তিনি শীর্ষ ছিলেন। যুক্তরাজ্যের ক্র্যানফিল্ড ইন্সটিটিউট অফ টেকনোলজি থেকে বৈমানিক প্রকৌশলে তার এমএসসি ডিগ্রি রয়েছে। তিনি ১৯৮৭ সালে অবার্ন ইউনিভার্সিটি (অ্যালাবামা, মার্কিন যুক্তরাষ্ট্র) থেকে জন প্রশাসনেও এমএসসি লাভ করেন।

## পদসমূহ

১৯৬৪ সালে তিনি ক্যাডেট হিসেবে রাজকীয় জর্দান বিমান বাহিনীতে যোগ দেন এবং তারপরে তিনি ১৯৯২ থেকে ১৯৯৪ সাল পর্যন্ত রাজকীয় জর্দান বিমান বাহিনীর সহকারী কমান্ডার হিসেবে কর্মরত ছিলেন। তিনি ১৯৯৪ থেকে ২০০১ সাল পর্যন্ত রাজকীয় জর্দান এয়ারলাইন্সের প্রধান নির্বাহী কর্মকর্তা ছিলেন এবং ১৯৯৪ থেকে ১৯৯৫ সাল পর্যন্ত আরব এয়ার ক্যারিয়ার সংস্থার চেয়ারম্যান হিসেবে দায়িত্ব পালন করেন। দাহাবী ১৯৯৪ সাল থেকে রাজকীয় জর্দানীয় ফ্যালকন্স বোর্ডের চেয়ারম্যান ও রাজকীয় জর্ডান একাডেমি বোর্ডেরও সদস্য ছিলেন।

তিনি ১৯৯৬ থেকে ১৯৯৭ পর্যন্ত প্রথম আরব হিসেবে ইন্টারন্যাশনাল এয়ার ট্রান্সপোর্ট এসোসিয়েশন (আইএটিএ) এর সভাপতি ছিলেন এবং ১৯৯৫ থেকে ১৯৯৮ পর্যন্ত আইএটিএ বোর্ডের সদস্য হিসেবে দায়িত্ব পালন করেন। ২০০১ সালে তিনি তৎকালীন প্রধানমন্ত্রী আলী আবু আল রাঘেবের দ্বারা পরিবহন মন্ত্রণালয়ের মন্ত্রী হন। ২০০৪ সালের মার্চে, দাহাবিকে আকাবা বিশেষ অর্থনৈতিক অঞ্চল কর্তৃপক্ষের (এএসইজেডএ) প্রধান নির্বাহী হিসেবে নিযুক্ত করা হয়, এএসইজেডএ ২০০১ সালে প্রতিষ্ঠিত একটি বিশেষ অর্থনৈতিক অঞ্চল যা লোহিত সাগরের আকাবা শহরে অবস্থিত।

২৫শে নভেম্বর ২০০৭ সালে, তিনি প্রধানমন্ত্রী ও প্রতিরক্ষা মন্ত্রী হিসেবে নিয়োগপ্রাপ্ত হন এবং চারজন নারী সদস্য নিয়ে প্রথমবারের মত জর্দানের সরকার গঠন করেন। দাহাবির ভাই মুহাম্মদ জানুয়ারী ২০০৮ পর্যন্ত জেনারেল ইন্টেলিজেন্স ডিরেক্টর (জিআইডি) এর প্রধান ছিলেন।

## ফুটবল

প্রধানমন্ত্রী দাহাবী এ.ই.কে এথেন্স ফুটবল ক্লাবের (এইকে এথেন্স এফ.সি.) খুব বড় ভক্ত ছিলেন। ২০০৮ সালের মে মাসে এথেন্সে সরকারী এক সফরের সময়, তাকে গ্রিক প্রতিরক্ষা মন্ত্রণালয়ের কাছ থেকে উপহার হিসেবে ‘নিকোস লাইবেরোপুলোস’-এর জার্সি দেয়া হয়েছিল।

## আরও দেখুন

* জর্ডানের প্রধানমন্ত্রীদের তালিকা

## তথ্যসূত্র

বিষয়শ্রেণী:১৯৪৬-এ জন্ম
বিষয়শ্রেণী:জর্দানের প্রধানমন্ত্রী
বিষয়শ্রেণী:জর্দানীয় রাজনীতিবিদ
বিষয়শ্রেণী:ক্রানফিল্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:জীবিত ব্যক্তি
বিষয়শ্রেণী:অবার্ন বিশ্ববিদ্যালয়ের প্রাক্তন শিক্ষার্থী
কনক চাঁপা চাকমা

**কনক চাঁপা চাকমা** (জন্ম ৬ মে, ১৯৬৩) একজন বাংলাদেশি চাকমা শিল্পী যিনি তাঁর কর্মজীবনের সাফল্যের জন্য জাতীয় ও আন্তর্জাতিক পুরস্কার পেয়েছেন এবং তিনি বাংলাদেশের জাতীয় সংখ্যালঘুদের জীবনকে চিত্রকর্মের জন্য বিখ্যাত, নারী জীবনের উপর মনোযোগ নিবদ্ধ করেন, এবং তাদের দৈনন্দিন জীবন বাস্তবসম্মত এবং বিমূর্ত মিশ্রিত। চিত্রকলায় গুরুত্বপূর্ণ অবদানের জন্য বাংলাদেশ সরকার তাকে ২০২৩ সালে তাকে একুশে পদক প্রদান করে। 

## সংক্ষিপ্ত জীবনী
কনক ১৯৬৩ সালে রাঙ্গামাটি পার্বত্য অঞ্চলে জন্মগ্রহণ করেন, এটি একটি দূরবর্তী পাহাড়ি এলাকা, তবল চরি নামে একটি ছোট শহরে অবস্থিত। তিনি চাকমা সদস্যদের একজন। তার বাবা একজন অবসরপ্রাপ্ত ব্যবসায়ী এবং তার মা একজন পোশাক ডিজাইনের জন্য জাতীয় পুরস্কার জিতেছেন। তিনি ঢাকা বিশ্ববিদ্যালয়ে পড়াশোনা করেন এবং ১৯৮৬ সালে মাস্টার্স অব ফাইন আর্টস ডিগ্রী লাভ করেন। পরবর্তীতে তিনি ১৯৯৩ থেকে ১৯৯৪ সাল পর্যন্ত মার্কিন যুক্তরাষ্ট্রের পেনসিলভানিয়া স্টেট ইউনিভার্সিটিতে আর্ট পড়েন, যেখানে তিনি মিড-আমেরিকান আর্টস অ্যালায়েন্স ফেলোশিপ লাভ করেন। তার কোর্সের সফল সমাপ্তির পর তিনি বাংলাদেশে ফিরে এসেছিলেন। তার স্বামী খালিদ মাহমুদ মিঠু একজন শিল্পী এবং চলচ্চিত্র নির্মাতা এবং তার দুই সন্তান আছে।

২০১৪ সালে ঢাকায় অবস্থিত বেঙ্গল আর্ট লাউঞ্জে তার ৮০টি শিল্পকর্ম প্রদর্শিত হয়।

## তথ্যসূত্র

## বহিঃসংযোগ

বিষয়শ্রেণী:১৯৬৩-এ জন্ম
বিষয়শ্রেণী:রাঙ্গামাটি জেলার ব্যক্তি
বিষয়শ্রেণী:বাংলাদেশী বৌদ্ধ
বিষয়শ্রেণী:একুশে পদক বিজয়ী
বিষয়শ্রেণী:শিল্পকলায় একুশে পদক বিজয়ী
বিষয়শ্রেণী:২০২৩-এ একুশে পদক বিজয়ী
বিষয়শ্রেণী:জীবিত ব্যক্তি
বিষয়শ্রেণী:চাকমা ব্যক্তি
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশী চিত্রশিল্পী
বিষয়শ্রেণী:২১শ শতাব্দীর নারী শিল্পী
বিষয়শ্রেণী:বাংলাদেশী পোশাক পরিকল্পনাকারী
ফুকুরহাটি ইউনিয়ন

**ফুকুরহাটি ইউনিয়ন** সাটুরিয়া উপজেলার একটি অন্যতম ইউনিয়ন।

## ইতিহাস
এই ইউনিয়ন পরিষদের যাত্রা শুরু ১৯৬১ সালের পহেলা জুলাই থেকে। ১৯৬১ সালে  চেয়াম্যানকে   প্রেসিডেন্ট বলা হত। আলী নগর গ্রাম থেকে প্রথম গ্রাম প্রেসিডেন্ট হিসাবে নির্বাচিত হন।

## প্রশাসনিক অঞ্চল

ইউনিয়ন ১৯ টি গ্রাম নিয়ে গঠিত। সেগুলি হল: ১. কান্দাপাড়া ২. ভাসিয়ালী  ৩. আইরমাড়া ৪. আইরমাড়ার চর ৫. মাঝিপাড়া ৬. আলীনগর ৭. পশ্চিম পাড়া ৮. পূর্বপাড়া  ৯. চরমরশাইল ১০. দক্ষিণ কুষ্টিয়া ১১. গুজিকিনারা ১২. মধ্যাপাড়া ১৩. পূবপাড়া  ১৪. খালাসি পাড়া  ১৫. জান্না  উত্তর পাড়া  ১৬. কুনিচাপাড়া ১৭. সাইপাড়া ১৮. রাইল্লা ১৯. উত্তর কুষ্টিয়া।

ওয়ার্ড সুমুহ: ১ নং ওয়ার্ডঃ কান্দাপাড়া, ভাসিয়ালী, ও সাইপাড়া  নিয়ে ১ নং ওয়ার্ড গঠিত। ২ নং ওয়ার্ডঃ,  ফুকুরহাটি, ৩ নং ওয়ার্ডঃ,  ৪ নং ওয়ার্ডঃ ৫ নং ওয়ার্ডঃ ৬নং ওয়ার্ডঃ ৭ নং ওয়ার্ডঃ জান্না  উত্তর পাড়া  ৮ নং  জান্না ওয়ার্ডঃ ৯ নং ওয়ার্ডঃ খালাসি পাড়া

## জনসংখ্যা,আয়তন, প্রতিষ্ঠান
মোট জন সংখ্যা প্রায় ২৫০০০ জন।  ১২৮০০ পুরুষ, ১২২০০ মহিলা। আয়তন  ১৯.৭৯ বর্গ কিলোমিটার।মৌজা    ১৩ টি,   ৫। মাধ্যমিক বিদ্যালয় ০২ টি

প্রাথমিক বিদ্যাল  ০৭ টি   মাদ্রসা   ০৩ টি,  খেলার মাঠ  ০৫টি,্দঈ মাঠ  ০৬ টি,ডাকঘর      ০১ টি,হাটবাজার    ০৪ টি

## ফসল
দোআশ ও বেলে দোআশ ২ থেকে তিন ফসলী জমি সহ মনোরম প্রাকৃতিক পরিবেশ বিদ্যমান।

## তথ্যসূত্র
বিষয়শ্রেণী:সাটুরিয়া উপজেলার ইউনিয়ন
লাং মাছ

**লাংফিশ হল** Dipnoi উপশ্রেণীর অন্তর্বর্তী স্বাদুপানির মাছগোষ্ঠী বিশেষ। এরা এদের অদ্ভুত কিছু বৈশিষ্ট্যের জন্য বিশেষভাবে পরিচিত। উদাহরণ স্বরূপ এদের ফুলকার পাশাপাশি শ্বসনাঙ্গরূপে ফুসফুসও বিদ্যমান। যা পৃথিবীর অন্য কোন মৎস্যগোষ্ঠীর মধ্যে দেখা যায় না। তাছাড়া এদের পিন্ডাকার পাখনা এবং মাংসল লেজ বিদ্যমান। এদের অভ্যন্তরীণ কাঠামো বেশ উন্নত। এরা এক ধরনের জীবন্ত জীবাশ্ম।

## বর্ণনা

বর্তমানে লাংফিশের মাত্র ছটি প্রজাতি বিবর্তনের পরিক্রমায় পৃথিবীতে টিকে আছে।এদের আফ্রিকা,উত্তর আমেরিকা এবং অস্ট্রেলিয়ায় পাওয়া যায়। জীবাশ্ম পরিসংখ্যান হতে জানা যায় যে ট্রায়াসিক যুগে সমগ্র পৃথিবীতে এদের প্রচুর পরিমাণে পাওয়া যেত। কিন্তু বর্তমানে এদের সংখ্যা আকস্মিক ভাবে কমে গেছে। এখন এরা বিলুপ্তপ্রায় ও বিশেষভাবে সংরক্ষিত।

## শ্রেণিবিন্যাস

পৃথিবীতে বর্তমানে জীবিত সকল লাংফিশ নিম্নলিখিত দুই পরিবারের অন্তর্গত -
1.Ceratodiformes:অস্ট্রেলীয় লাংফিশ 
2.Lepidosireniformes:উত্তর আমেরিকান লাংফিশ এবং আফ্রিকান লাংফিশ।

## তথ্যসূত্র

বিষয়শ্রেণী:লাং মাছ
কল-রেডী

**কল-রেডী** বাংলাদেশের একটি ঐতিহ্যবাহী মাইক পরিষেবা। বাংলাদেশের স্বাধীনতার পূর্বে এবং পূর্ব পাকিস্তানের বিভিন্ন আন্দোলনে প্রায় সব সময় এ মাইক সার্ভিসটি ব্যবহার করা হয়েছে। এর মধ্যে উল্লেখযোগ্য হলো, ১৯৫২ সালের ভাষা আন্দোলন, ১৯৫৪ সালের যুক্তফ্রন্ট নির্বাচন, ১৯৬৬ সালের ছয় দফা আন্দোলন, ঊনসত্তরের গণঅভ্যুত্থান এবং ১৯৭০ সালের সাধারণ নির্বাচনের সময় সভা ও সমাবেশে এবং সাতই মার্চের ভাষণ।

বাংলাদেশি রাজনীতিবীদ ছাড়ও বাংলাদেশে বিদেশি রাষ্ট্রপ্রধানদের নিয়ে অনুষ্ঠিত অনুষ্ঠানেও কল-রেডী ব্যবহার করা হয়েছে। যারা কল-রেডীর মাইক দিয়ে বক্তব্য দিয়েছেন তাদের মধ্যে অন্যতম হলেন ইন্দিরা গান্ধী, ইয়াসির আরাফাত, নেলসন ম্যান্ডেলা, বিল ক্লিনটন, প্রণব মুখার্জি ও অটল বিহারী বাজপেয়ী। ঐতিহ্যগতভাবে বাংলাদেশ আওয়ামী লীগসহ অন্যান্য রাজনৈতিক দলও অধিকাংশ সময় কল-রেডী ব্যবহার করে।

## ইতিহাস
১৯৪৮ সালে বাংলাদেশের রাজধানী ঢাকার সূত্রাপুরে ‘আরজু লাইট হাউস’ নামে একটি দোকান চালু করেন হরিপদ ঘোষ ও দয়াল ঘোষ নামে দুই ভাই। প্রতিষ্ঠার শুরুতে তারা বিভিন্ন অনুষ্ঠানে গ্রামোফোন ভাড়া ও আলোকসজ্জার কাজ করতেন। প্রথমিদিকে ভারত থেকে কয়েকটি মাইক আমদানি করে এবং তারা নিজেরা কিছু হ্যান্ডমাইক তৈরি করে বিভিন্ন অনুষ্ঠান ও সভা-সমাবেশে ভাড়া দেওয়া শুরু করেন। কিন্তু চাহিদা বেড়ে যাওয়ায় চীন, তাইওয়ান ও জাপানসহ অন্যান্য দেশ থেকেও মাইক আমদানি করেন।

একই সময় থেকে ভাষা আন্দোলনের দাবিতে সমাবেশ ও বিক্ষোভ বৃদ্ধি পেতে থাকে। এসময় মাইক সার্ভিসের জন্য ‘কল-রেডী’ নামটি ঠিক করা হয়। নামের ইতিহাস সম্পর্কে জানা যায়, ‘মাইক যারা ভাড়া করবেন তারা কল (ডাকলে) করলে যাতে তাদের প্রতিষ্ঠান রেডী (প্রস্তুত) থাকেন।’ অর্থাৎ কল করলে মাইক নিয়ে রেডী। সে ভাবনা থেকে কল-রেডী নামটি এসেছে। দুই ভাইয়ের প্রতিষ্ঠা করা এ মাইক সার্ভিসে ১৯৫৪ সাল নাগাদ কর্মী সংখ্যা ২০ জন অতিক্রম করে।

## সাতই মার্চের ভাষণ

১৯৭১ সালের ৭ই মার্চে ঢাকার তৎকালীন রেসকোর্সে ময়দানে (বর্তমান সোহরাওয়ার্দী উদ্যান) বাংলাদেশের স্বাধীনতা যুদ্ধের প্রাক্কালে শেখ মুজিবুর রহমান ঐতিহাসিক এক ভাষণ প্রদান করেন। যে ভাষণটিকে ২০১৭ সালের অক্টোবরের শেষে ইউনেস্কো "ডকুমেন্টারী হেরিটেজ" (বিশ্ব প্রামাণ্য ঐতিহ্য) হিসেবে স্বীকৃতি দেয়। সাতই মার্চের ভাষণের সময় কল-রেডী মাইক ব্যবহার করা হয়।

৭ই মার্চের পূর্বে শেখ মুজিবুর রহমান তার ধানমন্ডির বাসভবনে হরিপদ ঘোষ ও দয়াল ঘোষ দুজনকে ডেকে রেসকোর্সে ময়দানে মাইক প্রস্তুত করতে বলেন। সমাবেশের তিনদিন পূর্বেই তারা রাতের আধারে মাইক প্রস্তুত করেন এবং সেগুলো ঢেকে রাখেন। ঢাকা বিশ্ববিদ্যালয়েও কিছু মাইক মজুদ রেখেছিলেন। ৭ই মার্চের ভাষণের সময় যে মাইক্রোফোন, মাইক্রোফোনের স্ট্যান্ড ব্যবহার করা হয়েছিল তা বর্তমানে কল-রেডির কাছে সংরক্ষিত আছে।

## তথ্যসূত্র

বিষয়শ্রেণী:১৯৪৮-এ প্রতিষ্ঠিত
বিষয়শ্রেণী:বাংলাদেশের কোম্পানি
বিষয়শ্রেণী:বাংলাদেশের স্বাধীনতা যুদ্ধ
বিষয়শ্রেণী:বাংলাদেশের ইতিহাস
বিষয়শ্রেণী:১৯৪৮-এ পূর্ব পাকিস্তানে প্রতিষ্ঠিত
রাশেদা কে. চৌধুরী

**রাশেদা কে চৌধুরী** একজন বাংলাদেশী একাডেমিক এবং ফখরুদ্দিন আহমেদের নেতৃত্বাধীন তত্ত্বাবধায়ক সরকারের উপদেষ্টা।

## সংক্ষিপ্ত জীবনী
চৌধুরীর জন্ম ১৯৫১ সালে। তিনি সিলেট সরকারি মহিলা কলেজের প্রাক্তন শিক্ষার্থী ছিলেন। তিনি পড়াশুনা করেছেন ঢাকা বিশ্ববিদ্যালয়ের ইংরেজি বিভাগে ১৯৭৪ সালে স্নাতকোত্তর করেছেন এরপরই যোগ দেন উন্নয়ন পেশায়। অনেক প্রতিষ্ঠানের সঙ্গে কাজ করেছেন। বর্তমানে ঢাকার মোহাম্মদপুরে অবস্থিত গণসাক্ষরতা অভিযানের নির্বাহী পরিচালক।

তার পিতা মৃত গোলাম এহিয়া চৌধুরী ছিলেন এমসি কলেজের ইংরেজি বিভাগের অধ্যাপক ও মা মৃত শারিকুন্নেসা চৌধুরী।

## কর্মজীবন
২০০৮ সালে তিনি তখনকার তত্ত্বাবধায়ক সরকারের প্রাথমিক ও গণশিক্ষা মন্ত্রণালয়, মহিলা ও শিশু বিষয়ক মন্ত্রণালয় এবং সংস্কৃতি বিষয়ক মন্ত্রণালয়ের উপদেষ্টা হিসেবে দায়িত্ব পালন করেছেন।

২০১৭ সালের জানুয়ারিতে তিনি ঢাকা বিশ্ববিদ্যালয়ের ইংরেজি বিভাগের অ্যালামনাইয়ের সভাপতি নির্বাচিত হন।

## তথ্যসূত্র

বিষয়শ্রেণী:১৯৫১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:সিলেট জেলার ব্যক্তি
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশের তত্ত্বাবধায়ক সরকারের উপদেষ্টা
বিষয়শ্রেণী:সিলেট সরকারি মহিলা কলেজের প্রাক্তন শিক্ষার্থী
বিষয়শ্রেণী:বাংলাদেশী শিক্ষায়তনিক
বিষয়শ্রেণী:বাংলাদেশের নারী মন্ত্রী
প্রসবোত্তর রক্তপাত

**প্রসবোত্তর রক্তপাত** বা প্রসবকালীন হেমারেজ (পিপিএইচ) প্রায়শই শিশুর জন্মের প্রথম ২৪ ঘণ্টার মধ্যে ৫০০ মিলিগ্রাম বা ১,০০০ মিলি রক্তক্ষয়ের সংজ্ঞা হিসাবে সংজ্ঞায়িত করা হয়। কারও মতে এই অবস্থায় রক্ত পরিমাণ কমের লক্ষণও বিদ্যমান হবে।   লক্ষণ এবং উপসর্গগুলির মধ্যে প্রাথমিকভাবে অন্তর্ভুক্ত হতে পারে: হৃৎস্পন্দন বৃদ্ধি, দাঁড়ালে মাথা ঘোরা অনুভব করা, এবং শ্বাস প্রশ্বাস বৃদ্ধি। যত বেশি রক্ত ক্ষরণ হয়, মহিলার ঠান্ডা বোধ করতে পারে, তার রক্তচাপ হ্রাস পেতে পারে, এবং সে অস্থির বা অজ্ঞান হয়ে পড়তে পারে। প্রসবের পর ছয় সপ্তাহ পর্যন্ত এরকম অবস্থা হতে পারে। 

সবচেয়ে সাধারণ কারণ হল শিশুর জন্মের পর জরায়ুর অপর্য্যাপ্ত সংকোচন।   অন্যান্য সম্ভাব্য কারণগুলি হল প্লাসেন্টা সম্পূর্ণ না বেড়োন, জরায়ুতে ছিদ্র বা ছেড়া, বা ত্রুটিপূর্ন রক্ততঞ্চন।   এটি সাধারণতঃ যাদের রক্ত কম পরিমাণে থাকে , আয়তনে বড় বা একাধিক বাচ্চা থাকে, শরীর মোটা অথবা ৪০ বছরের বেশি বয়সের, তাদের মধ্যে বেশি দেখা যায়।  এটি আরও সাধারণভাবে সিজারিয়ান সেকশনের পরে, যাঁদের প্রসব শুরু করার জন্য ওষুধ ব্যবহার করা হয়েছে, যাদের ভ্যাকুয়াম বা ফরসেপ ব্যবহারের প্রয়োজন হয়েছে, এবং যাদের এপিসিওটমি হয়েছে তাদের হয়। 

## কারণ

প্রসবোত্তর রক্তক্ষরণের কারণগুলি জরায়ুর দুর্বলতা, আঘাত, গর্ভফুল জনিত অস্বাভাবিকতা এবং কোয়াগুলোপ্যাথি, যা সাধারণত "চার টি এস" হিসাবে উল্লেখ করা হয়:

*দৃঢ়তা: জরায়ুজ নিঃসাড়তা বা জরায়ুর অপর্যাপ্ত সঙ্কোচনের জন্য ক্রমাগত রক্তক্ষরণ হতে পারে।  প্ল্যাসেন্টাল টিস্যু আটকে থাকা এবং  সংক্রমণ জরায়ুজ নিঃসাড়তার কারণ হতে পারে। জরায়ুজ নিঃসাড়তা প্রসবোত্তর রক্তক্ষরণের সবচেয়ে সাধারণ কারণ। . 
*আঘাত: প্রসব পথে অর্থাৎ জরায়ু, জরায়ুমুখ, যোনি এবং পেরিনিয়ামে আঘাত, যেগুলি প্রসব পদ্ধতি সঠিকভাবে পর্যবেক্ষণ করা হয় তাও ঘটতে পারে। গর্ভধারণের সময় এই সমস্ত অঙ্গগুলি আরও রক্তরসপরিপূর্ন  হয়ে ওঠে, সেকারণে রক্তপাতের সম্ভাবনা বেশি থাকে।
* টিস্যু: প্লেসেন্টা  বা ভ্রূণের থেকে টিস্যু রয়ে যাওয়ার পাশাপাশি প্লেসেন্টা অ্যাক্রেটা এবং পারক্রেটার  মতো  অস্বাভাবিকতা থেকে রক্তপাত হতে পারে।
*থ্রম্বিন: এটি একটি রক্তস্রাবের অসুবিধা যেখানে রক্তজমাট বাঁধার সমস্যা আছে যেমন  কোয়াগুলোপ্যাথি জাতীয় রোগে ঘটে।
অন্যান্য ঝুঁকির কারণগুলি হল অতিস্থূলতা, গর্ভাবস্থায় জ্বর, প্রসবের আগে রক্তক্ষরণ, এবং হৃদরোগ 

## বহিঃসংযোগ
## তথ্যসূত্র

বিষয়শ্রেণী:নারীস্বাস্থ্য
বিষয়শ্রেণী:স্ত্রীরোগ ও প্রসূতিবিজ্ঞান
সেন্ট্রিওল

থাম্ব|সেন্ট্রিওলের গঠনের চিত্র।
**সেন্ট্রিওল** হল প্রাণিকোষের নিউক্লিয় আবরণীর কাছাকাছি অবস্থিত বেলনাকৃতি বা দন্ডাকার ফাপা অণু নালিকা যুক্ত অঙ্গাণু। এটি একটি আবরণী বিহীন কোষাঙ্গাণু। সেন্ট্রিওল স্বচ্ছ দানাবিহীন যে অঞ্চলে বেষ্টিত থাকে তাকে সেন্ট্রোজোম বলে। ঘন ও নিরেট যে এলাকাটি একে বেষ্টন করে রাখে তার নাম সেন্ট্রোস্ফিয়ার। সেন্ট্রোস্ফিয়ার হতে কোষ বিভাজনের সময় এস্টার রে বিচ্ছুরণ হয়। প্রাণীকোষ বিভাজনের সময় আ্যস্টার গঠন করা সেন্ট্রিওলের প্রধান কাজ

## আবিষ্কার
১৮৮৭ সালে বিজ্ঞানী Van Benden সেন্ট্রিওল আবিষ্কার করেন এবং ১৮৮৮ সালে বিজ্ঞানী বোভেরী সেন্ট্রিওলের গঠন ও কাজের বর্ণনা দেন ও নামকরণ করেন।

## উৎপত্তি ও ভৌত গঠন
ধারণা করা হয় আদি সেন্ট্রিওল হতে সরাসরি বিভাজনের মাধ্যমে সেন্ট্রিওল উৎপত্তি হয়। স্নায়ুকোষ ব্যতীত প্রায় অন্য সকল কোষেই সেন্ট্রিওল দেখা যায়। সাধারণত প্রতি কোষে একটি সেন্ট্রোজোম দেখা যায় যা দুটি সেন্ট্রিওল ধারণ করে। অণুবীক্ষণ যন্ত্রে সেন্ট্রিওলকে দুমুখ খোলা পিপার মত দেখা যায়। এর দৈর্ঘ্য 300-500 ন্যানোমিটার। প্রতিটি সেন্ট্রিওলে তিনটি অংশ বিদ্যমান। এগুলি হল: সিলিন্ডার প্রাচীর, ত্রয়ী অণুনালিকা এবং যোজক। প্রস্থচ্ছেদে প্রতি সেন্ট্রিওলে 9টি অণুনালিকা দেখা যায়। ঘন ও সন্নিবিষ্ট 3টি উপনালিকা এক একটি ত্রয়ী গঠন করে।প্রতিটি ত্রয়ী পরস্পর সমদুরত্বে অবস্থিত এবং পরিধির সাথে 30 ডিগ্রি কোণ করে অবস্থান করে। উপনালিকাগুলোকে Threadgold A,B,C নামে চিহ্নিত করেছেন।এরা পার্শবর্তী নালিকার সাথে তন্তু দ্বারা যুক্ত থাকে।

## রাসায়নিক গঠন
সেন্ট্রিওলে সাধারণত প্রোটিন লিপিড ও ATP থাকে। এর অণুনালিকা গুলো টিবিউলিন নামক প্রোটিন দ্বারা গঠিত। তবে বর্তমানে এতে নিউক্লিক এসিডের সন্ধানপাওয়া গেছে।

## কাজ
1.কোষ বিভাজনে সাহায্য করে।
2.কোষ বিভাজনের সময় মাকুতন্তু গঠন করে।
3.শুক্রানুর লেজ গঠনে বিশেষ সহায়তা করে।
4.সিলিয়া ও ফ্লাজেলার বেসাল বডি হিসেবে কাজ করে।
5.স্নায়ু কোষে এটি নিষ্ক্রিয়।

## তথ্যসূত্র

বিষয়শ্রেণী:অঙ্গাণু
গুগল ডুডল

thumb|প্রথম গুগল ডুডল, ৩০ আগস্ট ১৯৯৮, বার্নিং ম্যান উদ্‌যাপন করতে|339x339পিক্সেল
**গুগল ডুডল** হলো গুগল কর্তৃক ডিজাইনকৃত কোনো বিশেষ দিন, বিশেষ ঘটনা, অর্জন বা বিখ্যাত কোনো ব্যক্তির জন্ম - মৃত্যুবার্ষিকী স্মরণ করতে গুগলের প্রধান পাতায় তাদের লোগোর পরিবর্তে ব্যবহৃত শিল্পসম্মত লোগো। যেটি কোনো বিশেষ দিনে গুগলের প্রধান পাতায় তাদের নিজস্ব লোগোর পরিবর্তে ব্যবহার করা হয়। গুগল ডুডল তৈরির লক্ষ্য হলো বিশ্বজুড়ে আকর্ষণীয় ঘটনা এবং বিশেষ দিন উদ্‌যাপন করা যা গুগলের ব্যক্তিত্ব এবং নতুর নতুন উদ্ভাবনের প্রতি ভালোবাসাকে প্রতিফলিত করে। গুগলের প্রথম ডুডল যোগ হয় ১৯৯৮ সালের ৩০শে আগস্ট বার্নিং ম্যান ফেস্টিভ্যালের দিন। এটি ডিজাইন করেছিলো গুগলের প্রতিষ্ঠাতা ল্যারি পেইজ ও সার্গেই বিন, এটি দেওয়ার কারণ ছিলো মূলত গুগল ব্যবহারকারীদের তাদের অনুপস্থিতি সম্পর্কে বার্তা দেওয়া। পরবর্তীতে গুগল ডুডল ডিজাইন করার জন্য "ডুডলার" নামে কর্মী নিয়োগ দেন।২০১০ সালের জানুয়ারিতে  গুগল, স্যার আইজ্যাক নিউটন এর সম্মানার্থে প্রথমবারের মতো এনিমেটেড ডুডল প্রকাশ করে।*[[প্যাক-ম্যান]]*, উদ্‌যাপন উপলক্ষে প্রথমবারের মতো ইন্টারঅ্যাক্টিভ ডুডল প্রকাশ করা হয়। এবং এটির মাধ্যমে ডুডলে হাইপারলিংক ও দেওয়া শুরু হয়, যেটিতে ক্লিক করলে উক্ত বিষয়বস্তু সম্পর্কিত গুগলে অনুসন্ধান ফলাফল দেখানো হয়। ২০১৯ সাল পর্যন্ত গুগল আঞ্চলিক ও আন্তর্জাতিক ডুডল মিলে মোট ৪০০০ এরও বেশি সংখ্যক ডুডল তাদের প্রধান পাতায় প্রদর্শন করেছে।

## একনজরে
গুগল এ পর্যন্ত অনেক বিখ্যাত ব্যক্তিদের স্মরণে ডুডল প্রকাশ করেছে, তাদের মধ্যে অন্যতম হলো অ্যান্ডি ওয়ারহোল, আলবার্ট আইনস্টাইন, লিওনার্দো দ্য ভিঞ্চি,কাজী নজরুল ইসলাম, রবীন্দ্রনাথ ঠাকুর, লুইস ব্রেইল, ইলা ফিরসগেরাল্ড, পার্সিভাল লুয়েল, এডভার্ড মান্চ, নিকোলা টেসলা,নরম্যান হেরিংটন, জন লেনন, মাইকেল জ্যাকসন, সত্যজিৎ রায়, এইচ. জি. ওয়েলস, ফ্রেডি মার্কারি, স্যামুয়েল মোর্স, হ্যানচ ক্রিশ্চিয়ান ওয়েরস্টেড, মহাত্মা গান্ধী, ডেনিস গেবর সহ আরও অনেক।
এছাড়াও গুগল বাংলাদেশের অনেক কবি, সাহিত্যিক ও অন্যান্য বিখ্যাত ব্যক্তিদের স্মরণে ডুডল প্রকাশ করেছে। তাদের মধ্যে অন্যতম হলো: হুমায়ুন আহমেদ, বেগম রোকেয়া, শামসুর রহমান, লাকী আখন্দ, সুফিয়া কামাল, তারেক মাসুদ,জয়নুল আবেদীন প্রমুখ। এছাড়াও বাংলাদেশের স্বাধীনতা দিবস ও একুশে ফেব্রুয়ারি এবং বাংলা নববর্ষের দিনও গুগল ডুডল প্রকাশ করে থাকে।

### ডুডলার
যেসকল প্রকৌশলী, ইলাস্ট্রেটর এবং শিল্পীগণ গুগলের ডুডল ডিজাইন করেন তাদের বলা হয় "ডুডলার"। এদের মধ্যে অন্যতম হলো ইকুয়া হোমস, জেনিফার হম,  সোফিয়া ফস্টার-ডমিনো, রঙ্গনাথ কৃষ্ণমণি এবং ডেনিস হোয়াং

## তথ্যসূত্র

## বহিঃসংযোগ

*
*

বিষয়শ্রেণী:গুগল
বিষয়শ্রেণী:ওয়েবসাইট
বিষয়শ্রেণী:গুগল পরিষেবা
বিষয়শ্রেণী:গুগল ডুডল
বিষয়শ্রেণী:১৯৯৮-এ কম্পিউটার সম্পর্কিত প্রবর্তন
বিষয়শ্রেণী:বাণিজ্যিক লোগো
চাহার বুর্জাক জেলা

**চাহার বুর্জাক জেলা** আফগানিস্তানের নিমরুজ প্রদেশের একটি জেলা। জেলাটি ২২,০০০ বর্গ কিলোমিটার এলাকা দখল করে আফগানিস্তানের বৃহত্তম জেলা হিসেবে মর্যাদা লাভ করেছে। ২০০৪ সালে আদমশুমারীর হিসাব অনুযায়ী চাহার বুর্জাকের জনসংখ্যা ছিল প্রায় ৮,০৮০ জন এর মত, যার মধ্যে বেলুচ সম্প্রদায়ের (৯৮%), পশতুন সম্প্রদায়ের (১%) এবং তাজিক সম্প্রদায়ের (১%) লোক রয়েছে।

আফগানিস্তানে রাশিয়ানদের আগমনের পূর্বে চার বুর্জাককে সঞ্জরানী শাসন করতেন এবং এটি সঞ্জরসী রাষ্ট্রনায়ক (শাসক ছিলেন মোঃ আলম খান সঞ্জরানী) ছিলেন।

## উল্লেখযোগ্য ব্যক্তিত্ব
* সরদার মোঃ আলম খান, চারবর্জকের সঞ্জরানী প্রধান (জেলা প্রধান ভূমি শাসক)
* কর্ণেল মোহাম্মদ ওমর খান (জেলাটির সুবৃহত্তম জমিদার)
* সরদার গোলাম দস্তেজীর খান সঞ্জরানী, (সরদার মোহাম্মদ আলম খান সঞ্জরানী) চাহার বুর্জাক ও সঞ্জরানী বংশের সরদার।
* আবদুল করিম ব্রহুই, নিমরুজ প্রদেশের গভর্নর এবং জাতীয় মন্ত্রী (জন্মগ্রহণকারী পেদেহী, চাহার বুর্জাক জেলা)

## তথ্যসূত্র

বিষয়শ্রেণী:নিমরুজ প্রদেশের জেলা
চখনসুর জেলা

**চখনসুর** () আফগানিস্তানের নিমরুজ প্রদেশের একটি জেলা ২০০৪ সালে আদমশুমারীর হিসাব অনুযায়ী চখনসুর জেলার জনসংখ্যা ছিল প্রায় ১১,১৬৫ জন এর মত, যার মধ্যে থেকে পশতুন, তাজিক, বেলুচ এবং হাজারা সম্প্রদায়ের লোক রয়েছে।

অর্থনীতিক দিকে থেকে বলা হয়ে থাকে যে জেলাটিতে প্রাথমিকভাবে কৃষির উপর ভিত্তি করে পরিচালিত হয়ে থাকে এবং সেচের জন্য প্রয়োজনীয় পানিটি সিস্তান বেসিনের স্থিতির উপর নির্ভরশীল, যেটি একটি প্রবহমান অববাহিকা যা নির্দিষ্ট সময়ে শুকিয়ে যায়।

আফগানিস্তানের এই অঞ্চলটি সিল্ক রোডের একটি মধ্যযুগীয় সাংস্কৃতিক কেন্দ্র হিসেবে পরিচিত ছিল, তবে বেশিরভাগ প্রাচীন কাঠামো বর্তমান সময়ে বালি দ্বারা আবৃত রয়েছে। খালগুলি সহ ঐতিহাসিক সেচ ব্যবস্থাগুসমূহের নিদর্শন এখনও চখানসুর এলাকায় দৃশ্যমান হয়ে থাকে, অন্যন্য খালসমূহ ভরাট এবং কৃষি ক্ষেত্রগুলি ভরাট বালি দিয়ে ঢেকে দেওয়া হয়। বর্তমানে এলাকাটিতে তুলনামূলকভাবে জনসংখ্যা বৃদ্ধি পেয়েছে। পানির সংকট এবং পর্যায়ক্রমিক বন্যা ও খরার সমস্যার কারণে জেলাটিতে ধারাবাহিক সমস্যা হিসেবে প্রভাব ফেলে আসছে।

## তথ্যসূত্র

## বহিঃসংযোগ
* Satellite view of Chakhansur
* Shows Chakhansur proximity to Sistan Basin
* Dust storm over Afghanistan and Pakistan
* From Wetland to Wasteland: The Destruction of the Hanoum Oasis

বিষয়শ্রেণী:নিমরুজ প্রদেশের জেলা
খাশ রদ জেলা

**খাশ রদ জেলা** অথবা **থাশরউড** (ফার্সি/পশতু ভাষা: خاشرود), বেরচি: خواش‌رود) আফগানিস্তানের নিমরুজ প্রদেশে অবস্থিত  একটি অন্যতম জেলা। ২০০৪ সালে আদমশুমারীর হিসাব অনুযায়ী খাশ রদ জেলার জনসংখ্যা ছিল প্রায় ৩৫,৩৮১ জন এর মত, যার মধ্যে থেকে জাতিগতভাবে ৫৫% পশতুন, ২০% বেলুচ, ১৫% ব্রাহুই এবং ১০% তাজিক সম্প্রদায়ের লোকজনের বসবাস রয়েছে। খাশ রদ জেলার রাজধানী শহরের নাম হচ্ছে খাশ নামক একটি শহর।

## তথ্যসূত্র
*

বিষয়শ্রেণী:নিমরুজ প্রদেশের জেলা
জারাঞ্জ জেলা

**জারাঞ্জ জেলা** আফগানিস্তানের নিমরুজ প্রদেশে অবস্থিত একটি অন্যতম জেলা। এটি জারাঞ্জ জেলার প্রাদেশিক রাজধানী শহর হিসেবে পরিচালিত হয়ে থাকে। ৬০৬ রাস্তা জারাঞ্জ থেকে দেলারামকে সংযুক্ত করেছে, যার ফলে বাণিজ্যকভাবে উপকৃত হচ্ছে জেলাটি এবং ক্রমাগত টোল-কাস্টমস রাজস্ব বৃদ্ধি পাচ্ছে।

## জনসংখ্যার উপাত্ত
২০০৪ সালে আদমশুমারীর হিসাব অনুযায়ী জারাঞ্জ জেলার জনসংখ্যা ছিল প্রায় ৪৯,৮৫১ জন এর মত, যার মধ্যে থেকে জাতিগতভাবে ৪৪% বেলুচ, ৩৪% পশতুন এবং ২২% তাজিক সম্প্রদায়ের লোকজনের বসবাস রয়েছে। এছাড়াও জেলাটিতে প্রায় ২৪২টির মত গ্রাম রয়েছে।

## কৃষি
আফগানিস্তানের ২০০৭ সালের গ্রামীণ পুনর্বাসন ও উন্নয়ন মন্ত্রণালয়ের একটি  প্রতিবেদনে বলা হয়েছে যে, জেলাটিতে ময়দা, গম, তরমুজ, 	ভুট্টা এবং মরিচ উৎপাদন ক্রমাগত বৃদ্ধি পেয়েছে।

## তথ্যসূত্র

বিষয়শ্রেণী:নিমরুজ প্রদেশের জেলা
আর্মাভির, আর্মেনিয়া

**আর্মাভির** (), আর্মেনিয়ার পশ্চিমের একটি শহর এবং পৌরসভা, যা আর্মাভির প্রদেশর প্রশাসনিক কেন্দ্র হিসাবে কাজ করে। ১৯৩১ সালে, এটি আর্মেনিয়ান সোভিয়েত সমাজতান্ত্রিক প্রজাতন্ত্র দ্বারা প্রতিষ্ঠিত হয়েছিল। ১৯৮৯ সালের জনগণনা অনুসারের শহরের জনসংখ্যা ছিল ৪৬,৯০০, যা ২০১১ সালে নেমে আসে ২৯,৩১৯ এবং ২০১৬ সালের আনুমানিক হিসাব অনুযায়ী, জনসংখ্যা হল ২৪,৯০০ যা আরও অনেকটা কমে গেছে। ১৯৩১ থেকে ১৯৩৫ সালের মধ্যে শহরটি সরদারপাট নামে এবং ১৯৩৫ থেকে ১৯৯৫ পর্যন্ত হকমেবারিয়ান নামে পরিচিত ছিল। বর্তমানে, আর্মাভির, আর্মেনিয়ান অ্যাপোস্টোলিক চার্চের আর্মাভির ডায়োসিসের আসন।

## উৎপত্তি
১৯৩১ সালে সরদারাবাদ নামে প্রতিষ্ঠিত হয়, এই শহর অক্টোবরের বিপ্লবকে সম্মান প্রদর্শন করে ১৯৩১ থেকে ১৯৩৫ সালের মধ্যে হকমেবারিয়ান (মানে অক্টোবরের শহর) নামে পরিচিত ছিল। ১৯৯২ সালে, শহরটি স্বাধীন আর্মেনিয়া সরকার দ্বারা আর্মাভির নামে নামকরণ করা হয়েছিল, যেটি আর্মভির নিকটবর্তী প্রাচীন শহর পর, খ্রিস্টপূর্ব অষ্টম শতকে উরার্তুর রাজা আর্গিশতী প্রথমের দ্বারা প্রতিষ্ঠিত হয়েছিল এবং ৩৩১ খ্রিস্টপূর্বে অরন্টিড রাজবংশের অধীনে আর্মেনিয়া রাজ্যের রাজধানী হয়ে ওঠেছিল।

## ভূগোল
আধুনিক শহর আর্মাভির, আরারাত সমভূমির মাঝামাঝি ৮.৫১ বর্গকিলোমিটার এলাকা জুড়ে রয়েছে, যা রাজধানী ইয়েরেভান থেকে ৪৭ কিলোমিটার দূরত্বে অবস্থিত।

আর্মাভির আশেপাশের অঞ্চলটি প্রাচীন আর্মেনিয়ার অন্যতম গুরুত্বপূর্ণ অঞ্চল। শহরটি আর্গিশতিখিনিলি শহরের ৬ কিমি উত্তর-পূর্বে এবং ঐতিহাসিক আর্মাভির ৮ কিমি উত্তরে অবস্থিত। এই অঞ্চলটি প্রাচীন আর্মেনিয়ান রাজ্যের আরাগাতোটন ক্যান্টনের সাথে সম্পর্কিত। এর চারপাশে সরদারপাট, নোরাপাট, মৃগশত, মাইসিসিয়ান ও নরওয়ানসহ অনেক বড় গ্রাম রয়েছে।

## জলবায়ু
আর্মাভির জায়গাটিতে তেমন ঠাণ্ডা বা শীত পড়ে না, হালকা শীত এবং গ্রীষ্মকালে ভালোই গরম পরে। জানুয়ারিতে গড় তাপমাত্রা -৩.২ ডিগ্রি সেলসিয়াস এবং যা জুলাই মাসে +২৫ ডিগ্রি সেলসিয়াস হয়ে থাকে। বার্ষিক বৃষ্টিপাতের স্তর প্রায় ৩০৫ মিমি।

## জনসংখ্যার উপাত্ত
থাম্ব|নরকে সেন্ট গ্রেগরি ক্যাথিড্রাল
১৯৩১ সালে শহরটির ভিত্তি স্থাপনের পরে, এটির মূলত জমাকত্থী, শিরাক এবং জঙ্গেজুর থেকে আর্মেনীয়দের দ্বারা জনবহুল হয়ে উঠে। পরবর্তীতে, নিকটবর্তী গ্রামের ইয়াজিদি, কুর্দি এবং অ্যাসিরিয়ানরাও আর্মাভিরে বসতি স্থাপন করে। আর্মেনিয়ার প্রত্যর্পণ প্রক্রিয়ার অংশ হিসেবে ১৯৫০ ও ১৯৬০-এর দশকে ইরান, সিরিয়া ও লেবাননের অনেক আর্মেনিয়ান আর্মাভিরে পুনরায় বসবাস করে ছিল।

সোভিয়েত ইউনিয়নের শেষদিকের বছরগুলোতে, শহরটির জনসংখ্যা ৪৭,০০০-এর কাছাকাছি পৌঁছেছিল। আর্মেনিয়ার স্বাধীনতা এবং অর্থনৈতিক সংকটের পরে, এটি ব্যাপকভাবে হ্রাস পেয়েছে। ২০০১ সালের জনগণনা অনুসারে ৩২,০৩৪, ২০১১ সালে ২৯,৩১৯ এবং ২০১৬ সালের আনুমানিক হিসাব অনুসারে প্রায় ২৯,৯০০ জন বসবাস করে।

২০১৪ সালের ৩০শে মে, নেরক চার্চের শহর সেন্ট গ্রেগরিটি খোলা হয়েছিল এবং এর নামকরণ করা হয়েছিল।  ২০১৪ সালে তার উত্তরাধিকারসূত্রে, চার্চ আর্মেনিয়ান অ্যাপোস্টোলিক চার্চের আর্মাভিরের ডায়োসিসের আসন হয়ে উঠেছিল। 

শহরে স্বাস্থ্যসেবার জন্য আর্মাভির মেডিক্যাল সেন্টারে ২৮০টি শয্যার ব্যবস্থা আছে।

## তথ্যসূত্র

বিষয়শ্রেণী:আর্মেনিয়ার শহর
বিষয়শ্রেণী:আর্মেনিয়া
দেলারাম জেলা

**দেলারাম জেলা** আফগানিস্তানে নিমরুজ প্রদেশের একটি জেলা। জেলাটিতে বিভিন্ন সম্প্রদায়ের লোকজনের সমস্বয়ে গঠন করা হয়েছে, যার মধ্যে রয়েছে, পশতুন, বেলুচ এবং তাজিক সম্প্রদায় উল্লেখযোগ্য। দেলারাম জেলার রাজধানী শহরের নাম হচ্ছে দেলারাম নামক শহর।

## তথ্যসূত্র

বিষয়শ্রেণী:নিমরুজ প্রদেশের জেলা
কাং জেলা

**কাং জেলা** আফগানিস্তানে নিমরুজ প্রদেশের একটি অন্যতম জেলা। ২০০৪ সালে আদমশুমারীর হিসাব অনুযায়ী কাং জেলার জনসংখ্যা ছিল প্রায় ১৩,৫১৪ জন এর মত, যার মধ্যে থেকে জাতিগতভাবে ৬০% পশতুন, ২৫% বেলুচ এবং ১৫% তাজিক সম্প্রদায়ের লোকজনের বসবাস রয়েছে।

জেসন কাং একজন প্রভাবশালী ব্যবসায়িক ব্যক্তিত্ব বলে মনে করা হয়ে থাকে, যিনি কাং জেলার নামকরণ করেছিলেন।

## তথ্যসূত্র

বিষয়শ্রেণী:নিমরুজ প্রদেশের জেলা
জাকার্তা এমআরটি

**জাকার্তা এমআরটি** হল ইন্দোনেশিয়ার রাজধানী শহরের জাকার্তার দ্রুতগামী গণপরিবহন ব্যবস্থা। ১০ অক্টোবর ২০১৩ সালে জাকার্তা মেট্রোর নির্মাণ শুরু হয় এবং আশা করা হচ্ছে যে ২০১৯ সালে প্রথম পর্যায়ে জাকার্তা এমআরটি চালু হবে। ২০১৮ সালের আগস্ট মাসের মধ্যে এমআরটি জাকার্তা ইন্টিগ্রেশন টেস্ট এবং কমিশনিং পরিচালনা করার লক্ষ্য নির্ধারণ করে। ২০১৮ সালের ডিসেম্বর থেকে ২০১৯ সালের ফেব্রুয়ারি পর্যন্ত পরীক্ষামূলকভাবে ট্রেন চলাচল শুরু করবে এবং ২০১৯ সালের মার্চে জনসাধারণের জন্য পরিষেবাটি উন্মুক্ত করার আশা করা হয়।

২০১৮ সালের আগস্ট পর্যন্ত লেবাক বুলাস স্টেশন থেকে হোটেল ইন্দোনেশিয়া ট্র্যাফিক সার্কেল পর্যন্ত সফলভাবে ট্রেন পরিচালনা সম্পন্ন হয়েছে।

## পটভূমি
ইন্দোনেশিয়ার রাজধানী শহর জাকার্তায় ১০ মিলিয়ন অধিবাসী বাস করে এবং বৃহত্তর জাকার্তাতে ৩০ মিলিয়ন বসবাসকারী রয়েছেন। অনুমান করা হয় যে প্রতিটি কাজের দিন আশেপাশের এলাকা থেকে বৃহত্তর জাকার্তায় চার মিলিয়ন অধিবাসী যাত্রা করে। পরিবহন বিষয়গুলো ক্রমবর্ধমানভাবে রাজনৈতিক মনোযোগ আকর্ষণ করতে শুরু করেছে এবং একটি পূর্বাভাস করা হয়েছে যে কোনও বড় পরিবহনের অগ্রগতি না হলে শহরটি ২০২০ সালের পর্যন্ত সম্পূর্ণ যানজট যুক্ত থাকবে।

## লাইন
রেল-ভিত্তিক জাকার্তা এমআরটি ১০৮ কিলোমিটার জুড়ে প্রসারিত হবে, যার মধ্যে থাকবে ২১.৭ কিলোমিটার উত্তর-দক্ষিণ লাইন (লেবাক বুলুস থেকে কাম্পং বন্দান পর্যন্ত) এবং ৮৭ কিলোমিটার পূর্ব-পশ্চিম লাইন (বালারাজ থেকে কিকরং পর্যন্ত)।

### এম১ (উত্তর-দক্ষিণ লাইন)
উত্তর-দক্ষিণ লাইন দুটি পর্যায়ে নির্মিত হবে। এমআরটি প্রথম এবং দ্বিতীয় দফায় সমাপ্তির পর ট্রান্সজাকার্তার সাথে এমআরটি ৬০ শতাংশ মোট রেল যাত্রা পরিবেশন করার পূর্বাভাস দিয়েছে। লাইনের উত্তর অংশ ( প্রথম পর্বের দ্বিতীয় পর্যায়ের অংশ) বর্তমানে বিদ্যমান ট্রান্সজাকার্ট লাইন ১-এর রুট অনুসরণ করে।

#### প্রথম ধাপ
এটি "লেবাক বুলাস"কে "বুন্দরান এইচআই"-এর সঙ্গে ১৩টি স্টেশনসহ (৭টি উচ্চস্তর স্টেশন এবং ৬ ভূগর্ভস্থ স্টেশনসহ) ১৫.৫ কিমি রেলপথ দ্বারা সংযোগ করবে।

## এম২ (পূর্ব-পশ্চিম লাইন)
জাকার্তা শহরের কেন্দ্রে কিকরঙ (বেকসি) এবং বালরাজ'কে (টানঞ্জংয়ের সাথে) সংযোগ করার জন্য পূর্ব থেকে পশ্চিমে একটি দ্বিতীয় লাইন পরিকল্পনা করা হয়েছে। ৮৭ কিলোমিটার দূরত্বে আচ্ছাদিত এই লাইন বেকসি এবং পূর্ব জাকার্তার সীমান্তে উজুং মেন্টেং ও রাওয়া বেকব অঞ্চলকে অতিক্রম করবে। এই প্রকল্পটি বর্তমানে প্রাক-সম্ভাব্যতা অধ্যয়ন পর্যায়ে রয়েছে। লাইনটিকে ২০২৪ সালে পরিচালনা করার পরিকল্পনা করা হয়েছে।

## তথ্যসূত্র

বিষয়শ্রেণী:জাকার্তার পরিবহন ব্যবস্থা
আবুল হাসনাত আবদুল্লাহ

**আবুল হাসানাত আব্দুল্লাহ** (জন্ম: ১০ ডিসেম্বর ১৯৪৪) হলেন একজন বাংলাদেশী রাজনীতিবিদ। তিনি বরিশাল-১ থেকে নির্বাচিত পাঁচবারের প্রাক্তন সংসদ সদস্য। সংবিধান অনুযায়ী দশম জাতীয় সংসদের স্পিকার ড. শিরীন শারমিন চৌধুরীর কাছে ৩ জানুয়ারী ২০১৯ তারিখে একাদশ সংসদের সংসদ সদস্য হিসেবে তিনি শপথবাক্য পাঠ করেন। তিনি বাংলাদেশ আওয়ামী লীগের কেন্দ্রীয় কমিটির নির্বাহী কমিটির সদস্য।

## জন্ম ও পরিচয়
আবুল হাসানাত আব্দুল্লাহ ১৯৪৪ সালে জন্মগ্রহণ করেন। তার পিতা সাবেক আওয়ামী লীগ নেতা ও পানিসম্পদ মন্ত্রী আবদুর রব সেরনিয়াবাত, যাকে ১৯৭৫ সালের ১৫ আগস্ট বঙ্গবন্ধু শেখ মুজিবুর রহমানের সাথে হত্যা করেছিল। সেদিন তার মা, সহোদর এবং জ্যেষ্ঠ সন্তানকেও হত্যা করেছিলো ঘাতকরা। তিনি সাবেক প্রধানমন্ত্রী শেখ হাসিনার ফুফাতো ভাই এবং শেখ মুজিবুর রহমানের ভাগ্নে। তার ছেলে সেরনিয়াবাত সাদিক আব্দুল্লাহ বরিশাল সিটি কর্পোরেশনের সাবেক মেয়র।

## কর্মজীবন
হাসানাত আবদুল্লাহ ১৯৭৩ সালে বরিশাল উপজেলা চেয়ারম্যান নির্বাচিত হয়েছিলেন। তিনি অধুনালুপ্ত বরিশাল পৌরসভারও চেয়ারম্যান ছিলেন। ১৯৯১ ও ১৯৯৬ সালে বরিশাল-১ আসন থেকে সংসদ সদস্য নির্বাচিত হন। ২৬ জুন ২০০০ সালে তিনি স্বরাষ্ট্র মন্ত্রণালয়ের সংসদীয় স্থায়ী কমিটির সদস্য হন। হাসনাত আবদুল্লাহ ১৯৯৬ থেকে ২০০০ পর্যন্ত জাতীয় সংসদের চীফ হুইপ ছিলেন।

৫ জানুয়ারি অনুষ্ঠিত ২০১৪ সাধারণ নির্বাচনে হাসানাত তৃতীয় বারের মত সংসদ সদস্য নির্বাচিত হন। ১৮ জানুয়ারি ২০১৮ সালে তিনি পার্বত্য চট্টগ্রাম বিষয়ক জাতীয় কমিটির আহবায়ক মনোনীত হন, যা বাংলাদেশ সরকারের মন্ত্রীর পদমর্যাদার। তিনি ২০১৮ ও ২০২৪ সালের জাতীয় সংসদ নির্বাচনে পুনরায় নির্বাচিত হয়েছেন। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।

## তথ্যসূত্র

বিষয়শ্রেণী:১৯৪৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বরিশাল জেলার রাজনীতিবিদ
বিষয়শ্রেণী:পঞ্চম জাতীয় সংসদ সদস্য
বিষয়শ্রেণী:সপ্তম জাতীয় সংসদ সদস্য
বিষয়শ্রেণী:দশম জাতীয় সংসদ সদস্য
বিষয়শ্রেণী:জাতীয় সংসদের চীফ হুইপ
বিষয়শ্রেণী:একাদশ জাতীয় সংসদ সদস্য
বিষয়শ্রেণী:দ্বাদশ জাতীয় সংসদ সদস্য
বিষয়শ্রেণী:সেরনিয়াবাত পরিবার
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:আরব বংশোদ্ভূত বাংলাদেশী ব্যক্তি
বাংলাদেশ রিকন্ডিশন্ড ভেহিক্যালস ইম্পোর্টার্স অ্যান্ড ডিলার্স অ্যাসোসিয়েশন

**বাংলাদেশ রিকন্ডিশন্ড ভেহিক্যালস ইম্পোর্টার্স অ্যান্ড ডিলার্স অ্যাসোসিয়েশন (বারবিডা)** বাংলাদেশের রিকন্ডিশন গাড়ী আমদানি এবং পরিবেশকদের জাতীয় সংগঠন। এ সংগঠনটির সংক্ষেপে বারবিডা নামে পরিচিত। এর প্রধান কার্যালয় ঢাকায় অবস্থিত। বর্তমানে এ সংগঠনের সভাপতি হাবিব উল্লাহ ডন।

## ইতিহাস
রিকন্ডিশন গাড়ী আমদানি এবং পরিবেশকদের জাতীয় সংগঠন বাংলাদেশ রিকন্ডিশন্ড ভেহিক্যালস ইম্পোর্টার্স অ্যান্ড ডিলার্স অ্যাসোসিয়েশনের (বারবিডা)। এ সংগঠনটি ব্যবসায়ীদের সবচেয়ে বড় সংগঠন দ্য ফেডারেশন অব বাংলাদেশ চেম্বার অব কমার্স অ্যান্ড ইন্ডাস্ট্রি এর সদস্য।

## তথ্যসূত্র
সংবিধান দিবস

**সংবিধান দিবস** হল একটি দেশের সংবিধানকে সম্মাননা জানানোর জন্য সরকারি ছুটির দিন। সংবিধান একটি স্বাধীন ও সার্বভৌম রাষ্ট্রের সর্বোচ্চ আইন। এটি লিখিত আবার কোন কোন দেশের ক্ষেত্রে অলিখিত দলিল।

## বিভিন্ন দেশের সংবিধান দিবস
* অস্ট্রেলিয়া - ৯ জুলাই (১৯০০), সরকারি ছুটি নয়।
* আজারবাইজান - ১২ নভেম্বর (১৯৯৫), সরকারি ছুটি নয়।
* আবখাজিয়া - ২৬ নভেম্বর (১৯৯৪)
* আর্জেন্টিনা - ১ মে (১৮৫৩)
* আর্মেনিয়া - ৫ জুলাই (১৯৯৫)
* আয়ারল্যান্ড - ২৯ ডিসেম্বর (১৯৩৭), সরকারি ছুটি নয়।
* অ্যান্ডোরা - ১৪ মার্চ (১৯৯৩)
* ইতালি - ১ জানুয়ারি (১৯৪৮)
* ইন্দোনেশিয়া - ১৮ আগস্ট (১৯৪৫), সরকারি ছুটি নয়।
* ইউক্রেন - ২৮ জুন (১৯৯৬)
* উজবেকিস্তান - ৮ ডিসেম্বর (১৯৯২)
* উরুগুয়ে - ১৮ জুলাই (১৮৩০)
* কম্বোডিয়া - ২৪ সেপ্টেম্বর (১৯৯৩)
* কানাডা - ১ জুলাই (১৮৬৭), *ফেত দ্যু কানাডা* (ফরাসি ভাষায়) নামেও পরিচিত।
* কিরগিজিস্তান - ৫ মে (১৯৯৩)
* কোরিয়া
** উত্তর কোরিয়া - ২৭ ডিসেম্বর (১৯৭২)
** দক্ষিণ কোরিয়া - ১৭ জুলাই (১৯৪৮)
* চীন
** মূল চীন - ৪ ডিসেম্বর (১৯৮২)
** তাইওয়ান অঞ্চল - ২৫ ডিসেম্বর (১৯৪৭)
* জাপান - ৩ মে (১৯৪৭)
* জার্মানি - ২৩ মে (১৯৪৯), সরকারি ছুটি নয়।
* ডেনমার্ক - ৫ জুন (১৮৪৯, ১৯৫৩)
* তাজিকিস্তান - ৬ নভেম্বর (১৯৯৪)
* থাইল্যান্ড - ১০ ডিসেম্বর (১৯৩২)
* নরওয়ে - ১৭ মে (১৮১৪)
* নেদারল্যান্ডস - ১৫ ডিসেম্বর (১৯৫৪)
* পাকিস্তান - ২৩ মার্চ (১৯৭৩)
* পালাউ - ৯ জুলাই (১৯৮০)
* পোল্যান্ড - ৩ মে (১৭৯১)
* পুয়ের্তো রিকো - ২৫ জুলাই (১৯৫২)
* ফিজি - ৭ সেপ্টেম্বর (২০১৩), ২০১৬ সালে প্রথম পালিত হয়।
* ফিনল্যান্ড - ১৭ জুলাই (১৯১৯)
* ফিলিপাইন - ২ ফেব্রুয়ারি (১৯৮৭), ২০০২ সালে প্রথম পালিত হয়।
* বাংলাদেশ - ৪ নভেম্বর (১৯৭২), সরকারি ছুটি নয়।
* বেলারুশ - ১৫ মার্চ (১৯৯৪), স্থানীয়ভাবে *দিজিয়েন কানস্ত্যুতুচিয়ি* নামে পরিচিত।
* বেলজিয়াম - ২১ জুলাই (১৮৯০), স্থানীয়ভাবে *নাশিওনাল ফেস্তদাগ ফান বেলজি* (ওলন্দাজ) ও *ফেত নাশিওনাল বেলজ* (ফরাসি) নামে পরিচিত।
* ব্রাজিল - ১৫ নভেম্বর (১৮৮৯)
* ভানুয়াতু - ৫ অক্টোবর (১৯৭৯)
* ভারত - ২৬ নভেম্বর (১৯৪৯)
* মঙ্গোলিয়া - ১৩ জানুয়ারি (১৯২৪)
* মার্কিন যুক্তরাষ্ট্র - ১৭ সেপ্টেম্বর (১৭৮৭), সরকারি ছুটি নয়।
* মার্শাল দ্বীপপুঞ্জ - ১ মে (১৯৭৯)
* মালদ্বীপ - ২২ ডিসেম্বর (১৯৩২)
* মেক্সিকো - ৫ ফেব্রুয়ারি (১৯১৭)
* রাশিয়া - ১২ ডিসেম্বর (১৯৯৩), ২০০৫ থেকে ছুটি পালিত হচ্ছে।
* রোমানিয়া - ৮ ডিসেম্বর (১৯৯১), সরকারি ছুটি নয়।
* লাটভিয়া - ১ মে (১৯২০)
* লিথুয়ানিয়া - ২৫ অক্টোবর (১৯৯২)
* সার্বিয়া - ১৫ ফেব্রুয়ারি (১৮৩৫)
* সুইজারল্যান্ড - ১২ সেপ্টেম্বর (১৮৪৮)
* সুইডেন - ৬ জুন (১৮০৯, ১৯৭৪)
* স্পেন - ৬ ডিসেম্বর (১৯৭৮)
* স্লোভাকিয়া - ১ সেপ্টেম্বর (১৯৯২)

## আরও দেখুন
* সরকারি ছুটি
* জাতীয় দিবস
* জাতীয় স্বাধীনতা দিবস সমূহের তালিকা
* পতাকা দিবস

## তথ্যসূত্র

বিষয়শ্রেণী:সংবিধান দিবস
বিষয়শ্রেণী:জানুয়ারি উদ্‌যাপন
বিষয়শ্রেণী:ফেব্রুয়ারি উদ্‌যাপন
বিষয়শ্রেণী:মার্চ উদ্‌যাপন
বিষয়শ্রেণী:মে উদ্‌যাপন
বিষয়শ্রেণী:জুন উদ্‌যাপন
বিষয়শ্রেণী:জুলাই উদ্‌যাপন
বিষয়শ্রেণী:আগস্ট উদ্‌যাপন
বিষয়শ্রেণী:সেপ্টেম্বর উদ্‌যাপন
বিষয়শ্রেণী:অক্টোবর উদ্‌যাপন
বিষয়শ্রেণী:নভেম্বর উদ্‌যাপন
বিষয়শ্রেণী:ডিসেম্বর উদ্‌যাপন
মোজাম্মেল হোসেন (দ্ব্যর্থতা নিরসন)

**মোজাম্মেল হোসেন** নামটি নিম্নের ব্যক্তিবর্গকে নির্দেশ করতে পারেঃ

* মোজাম্মেল হোসেন (রাজনীতিবিদ), বাংলাদেশের বাগেরহাট-৪ আসনের সংসদ সদস্য।
* মোজাম্মেল হোসেন (বিচারপতি),  বাংলাদেশের একজন প্রখ্যাত আইনবিদ এবং ২০তম প্রধান বিচারপতি।
* মোজাম্মেল হক, বাংলাদেশের স্বাধীনতা যুদ্ধের বীর প্রতীক খেতাবপ্রাপ্ত।
* এম মোজাম্মেল হক- একজন বাংলাদেশি রাজনীতিবিদ ও আইনজীবী।
* মোজাম্মেল হোসেন লালু, কুড়িগ্রাম-৩ আসনের সাবেক সংসদ সদস্য।
পাঘমান

**পাঘমান** (পশতু/ফার্সি: پغمان) আফগানিস্তানের রাজধানী কাবুলের কাছে একটি পাহাড়ী শহর। এটি পাঘমান জেলার মূলকেন্দ্র (কাবুল প্রদেশের পশ্চিম অংশে) যার জনসংখ্যা প্রায় ১,২০,০০০ (২০০২ সালের ইউএনএইচসিআর অনুযায়ী)। শহরটিতে প্রধানত পশতুন ও তাজিক জনগোষ্ঠী বেশি দেখা যায়। পাঘমানের বাগানগুলো খুবই চিত্তাকর্ষক এবং তাই শহরটি আফগানিস্তানের বাগান রাজধানী হিসেবে পরিচিত।

## ইতিহাস

১৯২৮ সালে রাজা আমানুল্লাহ খান এবং রাণী সোরায়া তারজির ইউরোপ থেকে ফিরে আসার পর, আমানউল্লাহ বিদেশি বিশেষজ্ঞদেরকে কাবুলের পুনর্নির্মাণের জন্য নিয়ে আফগানিস্তানে এলেন। সেই সময়ে, পাঘমানের প্রবেশপথে, ইউরোপীয় শৈলীতে তারা ফ্রান্সের প্যারিসে আর্ক দে ট্রাইমফের আদলে একটি স্মারক গেট তৈরি করেন, যা আর্চ অফ ভিক্টরি (ফার্সি: طاق ظفر তাক-ই জাফর) নামে পরিচিত ছিল। মূলত হিন্দু কুশের নিচে একটি ছোট গ্রাম, পাঘমান অবকাশ কাটানোর একটি চমৎকার স্থানে পরিণত হয় এর চমকপ্রদ ভিলা এবং চ্যালেটের জন্য। পাশাপাশি গ্রীষ্মকালীন রাজধানী হিসেবে পাঘমানের গুরুত্ব অনেক বৃদ্ধি পায়। শহরের প্রশস্ত পথ জুড়ে ফার, পপলার ও বাদাম গাছের সারির ফাঁকে ফাঁকে ভিলা ও গলফ্ খেলার মাঠ রয়েছে যা শহরের সৌন্দর্যকে আরো বাড়িয়ে দিয়েছে। শহরটি ধনী এবং অভিজাতদের অবকাশ কাটানোর জন্য একটি জনপ্রিয় স্থান ছিল। ধীরে ধীরে বাগানটি স্থানীয় ও বিদেশী পর্যটকদের জন্য একটি জনপ্রিয় স্থান হয়ে ওঠে। ধনী কাবুলাইটরা গ্রীষ্মকালীন অবকাশের জন্য এখানে ঘর কিনে রাখত এবং চাকর ও দাসী নিযুক্ত করত।

১৯৮০-র দশকে সোভিয়েত-আফগান যুদ্ধের সময়, পাঘমান একটি বড় যুদ্ধক্ষেত্র হিসেবে পরিণত হয়। সেসময় শহরটি সোভিয়েত সমর্থিত সরকার এবং মুজাহিদীন বিদ্রোহীরা উভয় পক্ষ থেকে বোমা বিস্ফোরণের শিকার হয়েছিল। বেশিরভাগ ভবন ধ্বংস হয়ে যায় এবং বাসিন্দারা পালিয়ে যায়। আর্ক দে ট্রাইমফসহ অল্প কিছু স্থাপত্য টিকে যায়। তবে এই গেটের শীর্ষ উড়িয়ে দেওয়া হয়েছিল।

কারজাই প্রশাসন গঠনের পর, ২০০৩ থেকে ২০০৫ সাল পর্যন্ত আর্ক দে ট্রাইমফটি পুনর্নির্মিত করা হয়েছিল এবং পূর্ব উদ্যানগুলোর অন্যান্য ক্ষতিগ্রস্ত অংশ পুনর্নির্মিত করা হয়েছিল। পাঘমান আবারও জনপ্রিয় পর্যটন কেন্দ্র হয়ে ওঠে এবং এটি কাবুলের অধিবাসীদের কাছে খুব প্রিয় একটি স্থান। ২০১০-এর দশকে শহরটির আরও উন্নয়ন করা হয়।

## ভৌগোলিক অবস্থান

হিন্দু কুশ পর্বতমালার পাদদেশে অবস্থিত পাঘমান এই অঞ্চলের অন্যান্য অংশের তুলনায় অধিকতর সবুজ এবং এছাড়াও প্রচুর পরিমাণ ফলের গাছের জন্যও শহরটির খ্যাতি রয়েছে। এই জেলার অন্যান্য গ্রামগুলো হল আদম খেল কাল, হাতাম কালা, সেনো কাল, মুল্লা খেল কালা, মুহাব্বাত খান কাল, লাচি খেল কাল, এবং পাজাক তাপ্পা।

## অর্থনীতি

কৃষি, শ্রম কাজ, পশুপালন ও কাবুলে চাকরি করা হলো এই শহরের আয়ের প্রধান উৎস।

## উল্লেখযোগ্য ব্যক্তি

*রাজা আমানউল্লাহ খান - সংস্কারবাদী হিসেবে পরিচিত, আমানউল্লাহ খান ১৯১৯ থেকে ১৯২৯ সাল পর্যন্ত আফগানিস্তান শাসন করেছিলেন।
* রাষ্ট্রপতি হাফিজুল্লাহ আমিন - হাফিজুল্লাহ আমিন আফগানিস্তানের দ্বিতীয় রাষ্ট্রপতি ছিলেন।
* আব্দুল্লাহ ওয়ারদাক, লগার প্রদেশের প্রয়াত গভর্নর, সেপ্টেম্বরে, ২০০৮ পাঘমানের কাছে গাড়িবহরে উপর তালেবান হামলায় নিহত হন।

## আরও দেখুন
* কাবুল প্রদেশ

## তথ্যসূত্র

বিষয়শ্রেণী:কাবুল প্রদেশের জনবহুল স্থান
বিষয়শ্রেণী:১৯২৮-এ প্রতিষ্ঠিত সুরক্ষিত এলাকা
বিষয়শ্রেণী:১৯২৮-এ আফগানিস্তানে প্রতিষ্ঠিত
বিষয়শ্রেণী:কাবুলের উদ্যান
বিষয়শ্রেণী:কাবুল প্রদেশের ভূগোল
বিষয়শ্রেণী:আফগানিস্তানের প্রাসাদ
ইয়াসির আলী (দ্ব্যর্থতা নিরসন)

**ইয়াসির আলী** নামটি নিম্নের ব্যক্তিবর্গকে নির্দেশ করতে পারে:

* ইয়াসির আলী, বাংলাদেশী ক্রিকেটার।
* ইয়াসির আলী (পাকিস্তানি ক্রিকেটার), পাকিস্তানি ক্রিকেটার।
* ইয়াসিন আলী (রাজনীতিবিদ), বাংলাদেশী রাজনীতিবিদ।
* ইয়াসিন আল-হাশিমি, ইরাকি রাজনীতিবিদ।
লেবাননী বিশ্ববিদ্যালয়

**লেবাননের বিশ্ববিদ্যালয়** (; ; ) হচ্ছে লেবাননের একমাত্র সরকারি বিশ্ববিদ্যালয়। ১৯৫১ সালে উল্লেখযোগ্য অধ্যাপক ও শিক্ষানুরাগী ব্যক্তিত্বদের প্রচেষ্টা, সহযোগিতা ও সমর্থনের ফলে লেবাননের প্রেসিডেন্ট বিছারা ইল খুরির সহযোগিতায় ৬৮ ছাত্র ছাত্রী ভর্তির মাধ্যমে লেবানন বিশ্ববিদ্যালয় যাত্রা শুরু করেন।

## ইতিহাস
১৯৫১ সালে লেবাননের বিশ্ববিদ্যালয় প্রতিষ্ঠিত হয়, ৩ ডিসেম্বর ১৯৫১ সালে *উচ্চ হাউস শিক্ষক* এবং *পরিসংখ্যান কেন্দ্র* ৬৮ জন শিক্ষার্থী নিয়ে বিশ্ববিদ্যালয়ে যাত্রা শুরু করেন। ২৬ ফেব্রুয়ারি ১৯৫৩ সালে সরকারী ফরমান নং ২৫ অনুযায়ী *ইনস্টিটিউশন অর্থ ও প্রশাসন* চালু করা যাবে এবং উচ্চ ঘর শিক্ষকদের নামকরণ করা হয় *উচ্চ শিক্ষক প্রতিষ্ঠান*। পরবর্তীতে ১৯৫৯ সালে বড় পরিবর্তন হয়ে ছিল ১৯৫৯-এর নিয়ন্ত্রণ অধ্যাদেশ নং ২৮৮৩ এ কারণে। আরও যোগ করা হয়েছে নতুন নতুন উপাদানমুখী কাঠামো,যা বিশ্ববিদ্যালয়ে বৈধ সব কার্যক্রম জন্য সাহায্য করে এবং শিক্ষার্থীদের জন্য খোলা হয় নতুন নতুন বিভিন্ন অনুষদ।
## অনুষদ
লেবাননী বিশ্ববিদ্যালয়ে রয়েছে ১৬টি অনুষদ সহ দুই প্রতিষ্ঠান রয়েছে। অনুষদ সমূহ হলো: সাহিত্য এবং মানুষের বিজ্ঞান অনুষদ, আইন, রাজনৈতিক এবং প্রশাসনিক বিজ্ঞান অনুষদ,বিজ্ঞান অনুষদ, সামাজিক বিজ্ঞান অনুষদ , চারুকলা অনুষদ, শিক্ষণবিজ্ঞান (প্রতিস্থাপন উচ্চ শিক্ষক প্রতিষ্ঠান) অনুষদ,সাংবাদিকতা এবং ডকুমেন্টেশন অনুষদ, ব্যবসায় প্রশাসন এবং অর্থনৈতিক বিজ্ঞান অনুষদ, প্রকৌশল অনুষদ, কৃষি অনুষদ, জনস্বাস্থ্য অনুষদ,চিকিৎসা বিজ্ঞান অনুষদ, দন্ত্যচিকিৎসা অনুষদ, ফার্মেসী অনুষদ, পর্যটক ও হোটেল ব্যবস্থাপনা অনুষদ ওপ্রযুক্তি ও প্রকৌশল অনুষদ।

## বিশ্ববিদ্যালয়ের উদ্দেশ্যে
লেবাননী ইউনিভার্সিটি লেবাননের একমাত্র সরকারী বিশ্ববিদ্যালয় যা লেবাননের উচ্চ মাধ্যমিক ও ডিগ্রি, বৈজ্ঞানিক গবেষণা এবং ক্রমাগত প্রশিক্ষণের মাধ্যমে জনসাধারণের উচ্চশিক্ষার কাজ সম্পাদন করে আসছে।

জ্ঞান এবং সংস্কৃতি বিতরণ।

বৈজ্ঞানিকভাবে যোগ্য মানব সম্পদ প্রদান।

উন্নয়নের চাহিদা মেটাতে অধ্যয়ন এবং ক্রমাগত প্রশিক্ষণ মাধ্যমে সম্প্রদায়কে সেবা প্রদান।

জাতীয়, আঞ্চলিক ও বৈশ্বিক পর্যায়ে বৈজ্ঞানিক উপস্থিতি কার্যকর করা।

সামাজিক ও জাতীয় ইন্টিগ্রেশন গভীরতা তৈরি করন।

নাগরিকদের হৃদয় মানুষের মূল্যায়ন করা।

## গবেষণা
লেবাননী বিশ্ববিদ্যালয়ে রয়েছে লেবাননে সবচেয়ে বিস্তৃত পরিসর পিএইচডি প্রোগ্রাম। এই পিএইচডি প্রগ্রাম অধ্যয়নরত ছাত্র ছাত্রীদের গবেষণার জন্য রয়েছে গণিত, পদার্থবিদ্যা, জীববিদ্যা, রসায়ন, প্রকৌশল, ফাইন আর্টস, শিক্ষা, সাহিত্য, আইন, ব্যবসা, অর্থনীতিসহ নানা বিষয়ে ভিক্তিক গবেষণা কেন্দ্র।     
## গ্রন্থাগার
লেবাননী বিশ্ববিদ্যালয় অধীনে পরিচালিত হয় ৬২টি লাইব্রেরী, এই গ্রন্থাগার গুলোর সংগ্রহে রয়েছে ৭০০,০০০-এর অধিক বই; সকল গ্রন্থাগারগুলোই শিক্ষার্থীদের জন্য উন্মুক্ত।

## আরও দেখুন
* লেবানী আন্তর্জাতিক বিশ্ববিদ্যালয়
* আরব উন্মুক্ত বিশ্ববিদ্যালয়
* তিব্বত বিশ্ববিদ্যালয়

## তথ্যসূত্র

## বহিঃসংযোগ
* আরবি الموقع الرسمي 
* ফরাসি অফিস ওয়েবসাইট 
* ইংরেজি অফিসিয়াল ওয়েবসাইট 
* ফেসবুক

বিষয়শ্রেণী:আরবি ভাষার বহিঃসংযোগ থাকা নিবন্ধ
বিষয়শ্রেণী:ফরাসি ভাষার বহিঃসংযোগ থাকা নিবন্ধ
বিষয়শ্রেণী:ইংরেজি ভাষার বহিঃসংযোগ থাকা নিবন্ধ
বিষয়শ্রেণী:লেবাননী বিশ্ববিদ্যালয়
বিষয়শ্রেণী:লেবাননের বিশ্ববিদ্যালয়
বিষয়শ্রেণী:১৯৫১-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৫১-এ প্রতিষ্ঠিত বিশ্ববিদ্যালয় ও কলেজ
তালুকদার মোহাম্মদ ইউনুস

**তালুকদার মোঃ ইউনুস** (জন্ম ৪ মে ১৯৫২) বাংলাদেশ আওয়ামী লীগের একজন রাজনীতিবিদ, আইনজীবী ও সাবেক সংসদ সদস্য।  
তিনি বরিশাল-১ আসন থেকে ২০০৮ সালের নবম ও বরিশাল-২ আসন থেকে ২০১৪ সালের দশম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে সংসদ সদস্য নির্বাচিত হন।

## প্রারম্ভিক জীবন
ইউনুস ১৯৫২ সালের ৪ মে বরিশালের গৌরনদী উপজেলায় জন্মগ্রহণ করেন। তার পৈতৃক নিবাস পৌরসভার অন্তর্গত বড় কসবা গ্রামে। তার পিতার নাম মোঃ শহর আলী তালুকদার ও মাতার নাম হাজেরা বেগম। তিনি বরিশাল জিলা স্কুল থেকে মাধ্যমিক এবং বরিশাল মডেল স্কুল অ্যান্ড কলেজ থেকে উচ্চ মাধ্যমিক সম্পন্ন করেন। এরপর ঢাকা বিশ্ববিদ্যালয় থেকে আইনবিদ্যায় স্নাতক (এলএলবি) সম্পন্ন করে আইনকে পেশা হিসাবে বেছে নেন। শিক্ষার্থী থাকা অবস্থায় ইউনুস ছাত্ররাজনীতিতে যুক্ত হন। ১৯৭১ সালে বাংলাদেশের স্বাধীনতা যুদ্ধে অংশগ্রহণ করেন।

## কর্মজীবন ও রাজনীতি
ইউনুস বাংলাদেশের সুপ্রিম কোর্টের একজন আইনজীবী। তিনি আওয়ামী লীগের বরিশাল জেলা শাখার সাধারণ সম্পাদক হিসেবে দায়িত্ব পালন করছেন। ২০০৮ সালের নবম জাতীয় সংসদ নির্বাচনে তিনি আওয়ামী লীগের মনোনয়নে  বরিশাল-১ আসন থেকে নির্বাচনে অংশ নেন। এ নির্বাচনে তার নিকটতম বিএনপির প্রার্থী আবদুস সোবহানকে পরাজিত করে ৯৮,২৪৫ ভোট পেয়ে বিজয়ী হন। নবম জাতীয় সংসদে তিনি প্রাথমিক ও গণশিক্ষা মন্ত্রণালয় সম্পর্কিত স্থায়ী কমিটির একজন সদস্য ছিলেন।

২০১৪ সালের দশম জাতীয় সংসদ নির্বাচনে তিনি বরিশাল-২ আসন থেকে মনোনয়ন পান। এ নির্বাচনে তিনি জাতীয় পার্টির গোলাম কিবরিয়া টিপুকে পরাজিত করে ১,৩৪,৮৭৮ ভোট পেয়ে দ্বিতীয়বারেরমত সংসদ সদস্য নির্বাচিত হন। দশম জাতীয় সংসদের অষ্টম অধিবেশনে তাকেসহ পাঁচ জনকে প্যানেল স্পিকার মনোনীত করা হয়।

২০২৪ সালের জুলাই বিপ্লবের পর তাকে কারাদণ্ড দেওয়া হয়েছিল, কিন্তু ২০২৬ সালের প্রথম দিকে জামিনে মুক্তি পান।

## তথ্যসূত্র

বিষয়শ্রেণী:১৯৫২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বরিশাল জেলার রাজনীতিবিদ
বিষয়শ্রেণী:নবম জাতীয় সংসদ সদস্য
বিষয়শ্রেণী:দশম জাতীয় সংসদ সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:বরিশাল জিলা স্কুলের প্রাক্তন শিক্ষার্থী
বিষয়শ্রেণী:বরিশাল জেলার আইনজীবী
বিষয়শ্রেণী:বরিশাল জেলার সামরিক ব্যক্তি
বিষয়শ্রেণী:গৌরনদীর ব্যক্তি
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:২০শ শতাব্দীর বাংলাদেশী আইনজীবী
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
গণ্ডকী প্রদেশ

**গণ্ডকী প্রদেশ** () নেপালের নতুন সংবিধানের মাধ্যমে প্রতিষ্ঠিত সাতটি প্রদেশের অন্যতম। এর রাজধানী পোখরা। গণ্ডকী প্রদেশের উত্তরে চীনের তিব্বত স্বায়ত্তশাসিত অঞ্চল, পূর্বে প্রদেশ নং ৩, পশ্চিমে কর্ণালী প্রদেশ এবং দক্ষিণে প্রদেশ নং ৫ ও ভারতের উত্তর প্রদেশ অবস্থিত। গণ্ডকী প্রদেশের মোট আয়তন প্রায় ২১,৫০৪ বর্গ কি.মি. এবং জনসংখ্যা প্রায় ২,৪০৩,৭৫৭ জন।
 
২০১৮ সালের জুলাই মাসে প্রদেশ সভার নবনির্বাচিত সদস্যরা *প্রদেশ নং ৪*-এর স্থায়ী নাম হিসেবে *গণ্ডকী প্রদেশ* নির্ধারণ করেন।

## ইতিহাস

গণ্ডকী নদীর নামানুসারে প্রদেশের নামকরণ করা হয়েছে "গণ্ডকী প্রদেশ"। গণ্ডকী প্রদেশের প্রতিটি জেলার কৃষি ও সেচ ব্যবস্থায় গণ্ডকী নদী গুরুত্বপূর্ণ প্রভাব রাখে। এছাড়া এই নামটি গণ্ডকী নদী তীরের সভ্যতাকেও নির্দেশ করে।

গণ্ডকী প্রদেশ নেপালের দুইটি পূর্বতন অঞ্চল গণ্ডকী ও ধলাগিরি অঞ্চল এবং লুম্বিনী অঞ্চলের নবলপরাসী জেলার নবলপুর নিয়ে গঠিত হয়।

## ভৌগোলিক অবস্থা
গণ্ডকী প্রদেশের আয়তন প্রায় ২১,৭৭৩ বর্গ কিলোমিটার, যা নেপালের মোট আয়তনের প্রায় ১৪.৬৬%। প্রদেশটি নেপালের হিমালয়ান, পার্বত্য ও তরাই অঞ্চলব্যাপী বিস্তৃত। প্রদেশের ৫,৯১৯ বর্গ কিলোমিটার এলাকা (২৬.৮%) হিমালয় অঞ্চল, ১৪,৬০৪ বর্গ কিলোমিটার (৬৭.২%) পার্বত্য অঞ্চল ও ১,৩১০ বর্গ কিলোমিটার (৬%) এলাকা তরাই অঞ্চলে বিস্তৃত।

## সরকার ও প্রশাসন
নেপালের নতুন সংবিধান অনুসারে, গণ্ডকী প্রদেশের প্রধান প্রশাসনিক কর্মকর্তা হলেন গভর্নর, সরকারের প্রধান হলেন মুখ্যমন্ত্রী এবং প্রদেশের বিচার বিভাগের প্রধান হলেন পোখরা উচ্চ আদালতের প্রধান বিচারপতি। গণ্ডকী প্রদেশের বর্তমান গভর্নর হলেন বাবুরাম কন্বর, মুখ্যমন্ত্রী পৃথ্বী সুব্বা গুরুং এবং পোখরা উচ্চ আদালতের প্রধান বিচারপতি হলেন পুরুষোত্তম ভাণ্ডারী। গণ্ডকী প্রদেশ সভার আসন সংখ্যা ৬০। নেপালের কেন্দ্রীয় প্রতিনিধি সভার ১৮ জন সদস্য এই প্রদেশ থেকে নির্বাচিত হন।

নেপালের অন্য ৬ প্রদেশের মতো গণ্ডকী প্রদেশের প্রদেশ সভা এক কক্ষ বিশিষ্ট। প্রতিটি নির্বাচিত প্রদেশ সভার মেয়াদ পাঁচ বছর। প্রদেশের প্রদেশ সভার অস্থায়ী কার্যালয় পোখরার নগর উন্নয়ন প্রশিক্ষণ কেন্দ্রে অবস্থিত।

## প্রশাসনিক বিভাগসমূহ

গণ্ডকী প্রদেশে মোট ১১টি জেলা রয়েছে। প্রতিটি জেলার প্রশাসনিক দায়িত্ব পালন করেন জেলা সমন্বয় কমিটির প্রধান ও জেলা প্রশাসন কর্মকর্তা। প্রতিটি জেলা আবার নগরপালিকা ও গ্রামপালিকায় বিভক্ত। গণ্ডকী প্রদেশে একটি মহানগরপালিকা, ২৬টি নগরপালিকা এবং ৫৮টি গ্রামপালিকা রয়েছে।

# বাগলুঙ জেলা
# গোর্খা জেলা
# কাস্কী জেলা
# লমজুঙ জেলা
# মনাঙ জেলা
# মুস্তাঙ জেলা
# ম্যাগদী জেলা
# নবলপুর জেলা 
# পর্বত জেলা
# স্যাংজা জেলা
# তনহুঁ জেলা

## জনসংখ্যার উপাত্ত

গণ্ডকী প্রদেশের জনসংখ্যা প্রায় ২৪,০৩,০১৬ জন, যা নেপালের মোট জনসংখ্যার প্রায় ৯.০৬%। জনসংখ্যার ঘনত্ব প্রতি বর্গ কিলোমিটারে ১১০ জন। প্রদেশের জনসংখ্যা বৃদ্ধির হার -০.৩৩%। ২০১১ সালের জনগণনা অনুসারে পুরুষ জনগোষ্ঠীর সংখ্যা ৯,৪৮,০২৮ জন এবং মহিলাদের সংখ্যা ১১,৪৪,১২৪ জন, অর্থাৎ প্রতি ১০০ জন মহিলার বিপরীতে ৮৯ জন পুরুষ। মোট জনসংখ্যার প্রায় ৬০.৫% (১৪,৫২,১৮৬ জন) শহুরে বাসিন্দা এবং প্রায় ৩৯.৫% (৯,৪৩,৬৫২ জন) গ্রামের বাসিন্দা।

## আরও দেখুন
* নেপালের প্রদেশসমূহ
* নেপালের জেলাগুলির তালিকা

## তথ্যসূত্র

বিষয়শ্রেণী:গণ্ডকী প্রদেশ
বিষয়শ্রেণী:২০১৫-এ প্রতিষ্ঠিত রাষ্ট্র ও অঞ্চল
বিষয়শ্রেণী:নেপালের প্রদেশ
বিষয়শ্রেণী:২০১৫-এ নেপালে প্রতিষ্ঠিত